JohanHeinsen/ENO huggingface dataset:
Odense Adresse-Contoirs Efterretninger, 1840-04-08
Fædrelandet. Offentlige Foranstaltninger. Hs. Majestæt har allernaadigst udnævnt Hs. Excellence Geheimestatsminister Stemann til Ordens Vice-Kantsler; Hofmarschall Grev Haxthausen (hidtil Ordens=Skatmester) til Ordens Marschall, hvilken Post General Bülow, efter Ansøgning, fratræder; Kammerherre, Oberst v. Bardenfleth til Ordens=Skatmester, hvilken Post Grev Haxthausen fratræder; Grev Carl Moltke til Aagaard til Ordens Secretair.
Odense Adresse-Contoirs Efterretninger, 1840-04-08
Under 21 Marts er der fra Universitetsdirectionen, udgaaet en Bekjendtgjørelse angaaende forandrede Regler for Censuren og Charakteerbestemmelsen ved den philologiske Embeds=Exammen. Som Følge heraf skal der for hvert enkelt af de Videnskabsfag, hvori ved bemeldte Embeds-Exammen examineres, gives en speciel Charakteer, hvilken tildeles saavel efter de skriftlige som efter de mundtlige Besvarelser, umiddelbart efter den mundtlige Examination, af Examinator og de Cenfører, som særskilte for ethvert Fag i Bekjendtgjørelsen blive anordnede. Af bemeldte Specielcharakterer uddrages en Hovedcharakteer, efter Regler som nærmere blive at bestemme af Directionen, og saavel Specialcharaktererne som Hovedcharakteren blive at indføre i Candidatens Testim. public. Hoved charakteren skal vel fremdeles, som hidtil, være en af de tvende: Laudabilis eller Hand illand., men saaledes, at der til den førstnævnte kan, naar Examinanden særdeles har udmærket sig, føies Tillæget: et qvidem egregie Videnskabelighed. Kammerraad, Amts- og Coloniforvalter Morville i Viborg, har i Trykken udgive endeel Berigtigelser til det ifjor af Pastor Carstens udgivne Skrift: "Bemærkninger over Alheden og dens Colonier. J Modsætning til Pastor Carstens's Paastand, at Colonien aarlig arbeider paa sin egen Ruin, oplyser Hr. M. i sit Skrift ved forskjellige Data denne Sætnings Urigtighed og paastaaer, at Colonien, navnlig hvad Faare holdet og Kartoffeldyrkningen angaaer, i de sidste 15 Aar har gjort ikke liden Fremgang. Hr. M. slutter sit Skrift med disse Ord: "Forresten lærer Man af Hr. Carstens's Bog, at der ikke mindre paa Alheden end paa andre Steder gives Folk, der besidde Courage nok til at skrive offentlig om Ting, hvorom de neppe vide halv Beskeed."¬
Odense Adresse-Contoirs Efterretninger, 1840-04-08
J det kongelige Videnskabernes Selskabs Møde den 27 Marts meddeelte Etatsraad Reinhardt Efterretninger fra dets Medlem Dr. Lund, som opholder sig i Brasilien. Han har ved sine fortsatte Undersøgelser over Megatherium og Megalonyr bekræftet sin Overbeviisning om, at de henhøre til Dovendyrenes Familie. Prof. Jacobsen meddeelte fortsatte Undersøgelser over Chromsyren, navnlig over dens chemiske og therappentiske Egenskaber og dens Anvendelse ved anatomiske Undersøgelser. Desuden meddeelte han, at Apotheker Wulff har opdaget, at Chromsyren frembringer Antændelse i Berøring med Viinaand.
Odense Adresse-Contoirs Efterretninger, 1840-04-08
En Deel Beboere i det Thorninglehnske i Ribe Stift (af Skjærbek og Arrild Sogne) have ogsaa indgivet en Ansøgning til Kongen, hvori de bønfalde om at maatte beholde den hidtil brugelige Ritual og Alterbog, og især de høiværdige Sacramenter i deres rette Brug og Menin uforandrede og uforfalskede. Ved Meddelelsen i "Nordisk Kirketidender bevidner Hr. Pastor L. D. Hafs i Medolden, at de originale Underskrifter ere i hans Værge, men at Ansøgningen er fremstaaet uden hans Medvirkning, ligesom en ham ligeledes tilsendt Erklæring fra andre Sogne der paa Egnen, og at han blot er anmodet om at faae det reenskrevet og besørget.
Odense Adresse-Contoirs Efterretninger, 1840-04-08
Blandinger. Den 1 April 1340 - hedder det i Randers Avis - blev Grev Geert den Kullede - Gerhard den Femte af Holsteen og Stormarn - ved Daggry overfaldt og dræbt i Randers af den jydske Herremand, Ridder Niels Ebbesen til Nørreriis og Brattingsborg, Det er altsaa netop i disse Dage 500 Aar siden, at denne mærkelige Begivenhed her tildrog sig; men hverken Historien eller paalidelige Frasagn give nogen tilfredsstillende nærmere Oplysning om, hvor og hvorledes Samme, er tilgaaet. Nørreriis har, efter al Rimelighed, ligget tre, halvfjerde Miil sønden for Randers, i Sabro Herred, paa det Sted, hvor der endnu, ved Enden af Skoven tæt norden for Ristrup, findes en Stump af et Voldsted, med en derpaa staaende fleerhundredaarig Eeg: Alt smukt indhegnet ved Grevskabet Frisenborgs nuværende BesiddersKammerherre de Frys's Omhu. Brattingsborg, hvor Ebbesen antages meest at have opholdt sig, laae derimod omtrent 4 Miil nordvest for Randers, i Kleitrup Sø, paa Grændsen imellem Rinds og Onsild Herreder, og sammesteds sees ligeledes endnu et Voldsted i Søen, hvor Borgen har staaet. Paa hvad Sted Geerts Drab skete i Randers, veed Jngen. Sagnet nævner rigtignok Gaarden No. 4 (tilhørende Kjøbmand B. Holm) paa Byens Storegade; men uden at noget Beviis derfor kan anføres, Rimeligere synes derimod de af Hr. Justitsraad Neckelmann opkastede Hypotheser, at Drabet er skeet paa Slottet Randelsborg; at dette har ligget omtrent hvor nuværende Hospitalskirkegaard er (Man opgrov ogsaa her, for omtrent en halv Snees Aar siden, en af raae Kampesteen muret, mægtig Grundvold); at Overfaldet er skeet vesterfra, og at det har været en Bro over Onstmøllebækved Landsbyen Hornbek, som Ebbesen har afkastet, for at standse Grevens Folk i Forfølgelsen. Men selv om Retmæssigheden af Ebbesens Daad og Bevæggrunden til Samme ere Historiegrandskerne jo endnu ikke enige; og det tør maaskee derfor ansees rigtigst, at Man undgaaer at oprippe noget gammelt Saar ved Æresstøtter eller Jubelfester i denne Anledning. Som et sjeldent Exempel, paa personligt Mod, vil Ebbesens Overfald paa hans Fiende, midt i dennes 4 til 5000 Mand stærke Hær, altid fortjene at opbevares i Historiens Aarbøger."
Odense Adresse-Contoirs Efterretninger, 1840-04-08
Privatbreve fra Hovedstaden omtale det Rygte, at Man sammesteds til Sommer venter at see en høi Gjæst, nemlig den russiske Storfyrst Constantin, der er Storadmiral over den russiske Flaade. Storfyrsten, der er født den 21 Septbr. 1827, er Keiser Nicolaus's næstældste Søn, og det er hos ham at vor Landsmand, Hr. Haurowitz (Broder til Skuespilleren af samme Navn ved det her i Odense værende Titchenske Selskab, er Livlæge.
Odense Adresse-Contoirs Efterretninger, 1840-04-08
Følgende Anekdote læses i en af Provindsialaviserne: En ung Mand, der stod, og vel ei med Urette, i Vanrygte som Demagog, havde Audients hos Kong Frederik VI. og vilde i denne Henseende fremføre en Undskyldning. Men Kongen afbrød ham med de Ord: "Lad det være godt dermed; De er en ung Mand, og det er i sin Orden, at De har andre Anskuelser end vi Gamle, og følger Tidens Aand."¬
Odense Adresse-Contoirs Efterretninger, 1840-04-08
Hr. Dramms Voxkabinet er for Tiden i Rendsborg og har faaet Tilvæxt af Hs. Maj. Kong Christian VIII's i Legemsstørrelse udførte og rigt costumerede Figur; Hs. Majestæt Dronningens vil med det Første blive færdigt.
Odense Adresse-Contoirs Efterretninger, 1840-04-08
J Torsdags Eftermiddags passerede Diligencen første Gang igjennem Aarhuus Nord paa.
Odense Adresse-Contoirs Efterretninger, 1840-04-08
Randers Avis benægter nu Bladet "DiversatsPaastand, at Politimesteren i Randers skulde have tvunget Bonden til at sælge sit Smør for 20 sk. pr. Pd.; nei, Prisen er ikke bleven sat saaledes, men Bønderne ere kun blevne tilholdte til at søge det rette Falbudsted, Axel torvet. I Paasken vil Hr. Muth=Rasmussen give en Kirkeconcert i Horsens.
Odense Adresse-Contoirs Efterretninger, 1840-04-08
Jfølge Horsens Avis har Consistorialraad Rosendahl og Frue den 22de, i Hatting feiret deres Guldbryllup.
Odense Adresse-Contoirs Efterretninger, 1840-04-08
Hr. Faaborg vil i denne Saison paa det kongelige Theater optræde i en ligesaa betydelig som vanskelig Rolle, nemlig som Lestocq. Hr. Cancellieraad Rummelhoff i Nykjøbing paa Morsøe har nu i Thisted Avis afgivet en Erklæring, hvori det, trods Provst Sørensens Jnserat, hedder, at Jacob Mortensens Tilstand dog hidrørte fra, at Man i en gudelig Forsamling havde skildret ham Kortspil som en utilgivelig Synd, saa at han mistvivlede om sin Sallighed. Ved Bortforpagtningsauctionen over endeel af Aalborg Byes Jorder bleve disse udbragte til en i Gjennemsnit 50 pCt. høiere aarlig Afgift, end ved den foregaaende Forpagtning har været Tilfældet. Ogsaa Hr. J. Hjorth, Forpagter paa Lindenborg, har erholdt allernaadigst Tilladelse til Anlægning af et Land=Brændeviinsbrænderi. En lignende Tilladelse er meddeelt den bekjendte dristige Landmand P. Koch til Ulstrup.
Odense Adresse-Contoirs Efterretninger, 1840-04-08
Det kongelige General=Toldkammer- og CommerceCollegium har under 21 f. M., paa given Anledning, resolveret, at Jndvaanerne i Aalborg indtil videre kunne løse Formalingssedler til hvilkensomhelst Landsbymølle. de Communalbestyrelsen i Randers har indkaldt Borgerne til et almindeligt Raadstuemøde, for at høre disses Mening angaaende: hvorvidt det kan ansees gavnligt for Communen, at Smaahandlere og Haandværkere tillades at have Udsalg paa Torvet om Torvedagene.
Odense Adresse-Contoirs Efterretninger, 1840-04-08
Under "Jndsendte læses i Aarhuus A. følgende Curiosum, hvis Betydning dog ikke ligger ret klart for Øiet: Den nyeste Koldinger Modejournal er en - Trompet. M. S.
Odense Adresse-Contoirs Efterretninger, 1840-04-08
Det har adskillige Gange været offentlig yttret, at nu afdøde Ritmester v. Halling til Friisholt var en Søn, af den bekjendte Brigadeer Halling, som eiede og udstykkede det store Gods Dronninglund i Vensyssel. Denne Beretning berigtiges nu i Aalb. A. derhen, at Brigadeer Halling eiede Godserne Dronninglund og Dronninggaard i omtrent 20 Aar, indtil 1795, og efter hans da indtrufne Død eiedes disse af hans Enke indtil i Aaret 1805 eller 1806, da de, paa een eneste Gaard nær – som Brigaderen tidligere havde bortskjødet aldeles samlede bleve solgte til Generalkrigscommissairerne Schuchardt og Marcussen. De sidstnævnte 2de Herrer vare det, som udstykkede disse betydelige Godser. "Foreningen af 28 Januar for gamle og trængende Haandværkmestere og disses Enker af Aalborg, bekjendtgjør, at indtil Bestyrelsesmodet den 28 Februar have 189 Jndivider og 3 Lauge tegnet sig som Medlemmer af Foreningen, hvilke have givet et frivilligt første Jndskud af 336 Rbd. 40 s., samt tegnet sig for et aarligt Bidrag af 400 Rbd. 4 Mk. Desuden have 9 Jndivider og 7 Lauge givet et Tilskud af 80 Rbd., men uden at indtræde som Medlemmer med aarligt Bidrag.
Odense Adresse-Contoirs Efterretninger, 1840-04-08
Befordringer og Afgang. Under det danske Cancellie Den 31 Marts er Etatsraad, Committeret i Rentekammeret, C. Rothe, beskikket til Conferentsraad. - Under det slesvigholsten, lauenborgske Cancellie: den 31 Marts er Sognepræst i Vesterland paa Sylt. D. F. C. Pagelsen, beskikket til Sognepræst i Hørnerkirchen i Rantzov Provstie. - Under Rentekammeret: den 9 Marts ere Forstrandidaterne, Jagtjunker, Baron J. Wedel Wedelsborg og A. B. C. D. Wardenburg, udnævnte til Landmaalere. Den 18de er den i Naade entledigede Sysselmand for Vestmannøe Syssel i Jslands Sønder Amt, J. N. Abel, udnævnt til paany at være Sysselmand i bemeldte Syssel. Den 26 Januar er Amtssecretair H. H. E. Massmann, constit. Amtsforvalter i Burg paa Fehmern, beskikket til Amtsforvalter sammesteds.
Odense Adresse-Contoirs Efterretninger, 1840-04-08
AVERTISSEMENTS. Udkast til en Alterbog og et Kirke=Ritual, for Danmark. 1 Rbd. indb. og Oplysninger hertil, af Biskop Dr. Mynster, 24 s. faaes i S. Hempels Boghandling. Supplement No. 1 til Navneliste over Jnteressenterne i det fyenske Brandassuranceselskab kan af Selskabets Medlemmer gratis afhentes paa S. Hempels Boglade.
Odense Adresse-Contoirs Efterretninger, 1840-04-08
Hos C. F. Busch i Nyborg faaes: Breve fra Jndien, af Møhl, 2 Rbd.; Lærebog i Naturhistorien, af Dreyer og Bramsen, 2 Rbd. 24 s.; Udkast til en Alterbog og Kirkeritual, 1 Rbd.; Grimms Folke=Eventyr, 1 Rbd.; Oplysning angaaende Udkast til en Alterbog og et Kirkeritual af Mynster, 24 s.; Hjemmet, eller Familie-Sorger og Glæder, 1 Rbd.; J. F. Schouws Natur=Skildringer, anden Udgave, Rbd. 12 s.; Mester Jakel og hundrede Aar, et Marionetspilaf G. Siesbye, 21s.; Breve om den menneskelige Sjæls Udødelighed, af Dr. Huffel, 3 Mk.; Dr. Bottigers Verdenshistorie i Biographier, 1 B. og 2. B. 1. H., 2 Rbd. 3 Mk.; R. Kar marsch's Lærebog i den mechaniske Technologie, ledsaget med Tegninger af Lector Wilkens, 1. B. 1. H., 1 Rbd.; Exegetisk Bibliothek, udgivet af Boethe, Cand. theol., L. B. L. H., 3 Mk.; Haandbog i Sundhedspolitiet, ved Uldall, 15 Mk.; Dahlmanns Danmarkshistorie, L. D. 1. H., Subskriptionspriis 3 Mk.; Erindringer fra mit Ophold paa de nikobarske Øer, af D. Rosen, ledsaget af 15 lithographiske Afbildninger, 2 Rbd.; Fortællinger fra Sydhavs=Øerne af en Missionær, udgivet af det danske Missionsselskab, 10 Mk.; De Dornske Leertages Bygningsmaade af G. Linke, med en Kobbertavle, 60 s.; Huusbog for den christelige Livsviisdom, af Dr. F. H. C. Schwartz, 2 Rbd.; Frederik den Sjette paa Lit de Parade, 1 Rbd.; Frederik den Sjettes Sarcophag paa Castrum doloris, 1 Rbd.; Portrait af Hs. K. Høihed Frederik Carl Christian, Kronprinds af Danmark, 1 Rbd.; Portrait af Orla Lehmann, 3 Mk.; Psalmebøger, indbunden i presset Bind, med og uden forgyldt Snit, samt Skudsmaalsbøger. - Subskription modtages paa: Meyers Universum, pr. maanedlig Hefte 2 Mk. 8 s.; Magazin for Natur og Menneskekundskab, Qvartalet 3 Mk. 4 s.; Almuevennen, et Ugeblad til Nytte og Moro, Qvartalet 24 s.; Den danske Bondeven, Qvartalet 21 s.
Odense Adresse-Contoirs Efterretninger, 1840-04-08
Ved tvende skrækkelige Elementers Magt, der rasede om Morgenen den 25 ds., bleve 8 Familier i Landsbyen Eibye under Frue Sogn i Odense huusvilde. Gaardmændene Rasmus Hansen den Ældre, Hans Nielsen, Skolelærer Christiansen, Gaardmændene Anders Knudsen og Rasmus Hansen den Yngre, Huusmand Hans Henriksen, Aftægtsgaardmand Hans Henningsen og Jndsidder Jørgen Rasmussen maatte samtlige meere eller mindre see fortæret eller beskadiget, hvad Stræbsomhed i flere eller færre Aar havde samlet; ogsaa Smeden Mads Sørensens Værksted afbrændte. De trende Førstnævnte havde deres Boe assureret, de Øvrige ikke. Den, der især er at beklage, er Gaardmand Anders Knudsen, der for faa Aar siden dyrt kjøbte Gaarden, og overtog en betydelig Aftægt til Formanden. Han fik slet Jntet reddet; Gaarden var lavt, hans Jndbo ikke assureret; hans Kaar vare meget maadelige. Vi anbefale frimodigen denne Lidende til kjærlige Medborgeres Goddædighed. Blandt de Tjenende mistede Anders Knudsens Pige, Skolelærerens Pige og hans Huusjomfrue Petersen Alt; flere Tjenestefolk berøvedes Mere eller Mindre. Da Sædekorn og Fødekorn er brændt, vil Sommeren blive trængselfuld, og Langhalm til Tagene iaar vanskelig være at erholde.
Odense Adresse-Contoirs Efterretninger, 1840-04-08
Med Taknemmelighed ville Undertegnede modtage og samvittighedsfuldt fordele, hvad gode Mennesker i Penge eller Varer maatte ville tildeele de Betrængte. Odense den 28 Marts 1810. A. H. Steenbuch. J. B. Rieffestahl, Gillestedgaard. Mads Larsen, Jens Petersen, Abildskovgaard. Eibne.
Odense Adresse-Contoirs Efterretninger, 1840-04-08
Undertegnede tilbyder ogsaa gjerne sin Tjeneste med at modtage, hvad gode Mennesker maatte ville give eller tegne sig for her paa Adressecontoiret. S. Hempel. Striib.
Odense Adresse-Contoirs Efterretninger, 1840-04-08
Jeg er herved saa fri at bekjendtgjøre for de, som tage over hos mig, at al Visitering af de Reisendes Passe paa Strib er ophørt, og ved dette Tilfælde ville de, der for Eftertiden skulle behage at tage over her, kunne komme billigere end forhen, saasom der heller ikke vil skee mindste Ophold paa Grund af denne Forandring. Striib den 31 Marts 1840. E. Dehlholm.
Odense Adresse-Contoirs Efterretninger, 1840-04-08
En Kontoirist, som skriver en smuk Haand og har Løb i Forretninger, ønsker sig anbragt paa en Embedsmands Kontoir. For Duelighed og en god moralsk Vandel kan han producere de bedste Anbefalinger. De herpaa Reflecterende bedes at afgive en Billet paa Adressekontoiret, mærket W. og Vi undertegnede Selveier=Gaardmænd af Aasum Bye advare herved Uvedkommende at indfinde sig og jage paa vores Grund i den saakaldte Aasum Kohave, sønden for Byen, da de i modsat Tilfælde ville blive anholdte og straffede efter Loven. Aasum den 23 Marts 1840. Lars Pedersen. Hans Andersen. Niels Sørensens Enke. Jørgen Sørensen. Jesper Nielsens Enke. Fullings Gjæstgiverie i Aarhuus.
Odense Adresse-Contoirs Efterretninger, 1840-04-08
De, som ville forunde mit Huus deres Søgning, skulde jeg ikke undlade at gjøre bekjendt med, at jeg vedbliver den af min afdøde Mand drevne Næringsvei, Gjæstgiverie og Viinhandel, forsikkrende Enhver billig og reel Behandling. Cecilia E. Fulling. Aarhuus d. 25 Marts 1840.
Odense Adresse-Contoirs Efterretninger, 1840-04-08
Af Windinge Herreds Overformynderies Midler er strax til Udlaan imod lovbefalet Sikkerhed 520 Rbd. 4 Mk. 5 1/3 s. Sedler og Tegn, naar man derom henvender sig til Undertegnede. Winding Herredskontoir i Nyborg den 7 April 1840. G. H. Moltke. Gode og rummelige Kornsække ere i Odense Tugthuus til Salg for 7 Mk. pr. Styk, saavelsom Hørgarn, Blaargarn, Kalkuldsgarn, Senge= og Hestedækkener.
Odense Adresse-Contoirs Efterretninger, 1840-04-08
Formedelst Forandring af Bopæl, bliver en meget beqvem indrettet Bolig paa Landet, tæt ved en Kjøbstad, ledig til 1 Mai, der er fornøden Hauge og leveres den fornødne Melk. Denne Leilighed er især tjenlig for en Præsteenke eller Pensionist. Adressekontoiret giver Anviisning.
Odense Adresse-Contoirs Efterretninger, 1840-04-08
Eiendoms-Salg. Et meget indbringende Kroested, hvortil er betydelig Avl, en Landeiendom paa circa 190 Tdr. Land, og nogle mindre Eiendomme kan til 1 Mai næstkommende erholdes tilkjøbs eller i Forpagtning paa billige Vilkaar. Nærmere Underretning erholdes, naar man, enten mundtlig eller i portofrie Breve, henvender sig til Hospitalsforstander Hjerrild i Horsens.
Odense Adresse-Contoirs Efterretninger, 1840-04-08
Løverdagen den 11 April førstk., Formiddag Kl. 9, bliver, efter vedkommende Eiers Reqvisition og formedelst anden Bestemmelse, afholdt offentlig Auction i Kjøbmand Ørnstrups Gaard No. 236 paa Vestergade over nogle Handelsvarer, Flasker og Glas, Meubler, Vogne og Vogntøi, Tønder, Ankere og Foustager, endeel gammelt Jern og endeel Bøger i forskjellige Videnskaber og Sprog, dog meest danske og tydske, nogle store Kobberstykker i Glas og Ramme, tilligemed mindre dito uden Ramme. Odense Auctionskontoir den 6 April 1840. Reimuth.
Odense Adresse-Contoirs Efterretninger, 1840-04-08
Førstkommende Onsdag den 15 dennes, Formiddag Kl. 10, bliver paa nedentegnede Herredskontoir afholdt offentlig Auction over Bortforpagtningen af Passagepengenes Oppebørsel ved Bommen Nr. 1, paa Hovedlandeveien imellem Nyborg og Middelfart, paa 4 Aar, fra 1 Mai d. A. at regne; hvilket herved bekjendtgjøres. Winding Herredskontoir i Nyborg den 7 April 1810. G. H. Moltke.
Odense Adresse-Contoirs Efterretninger, 1840-04-08
Licitation. Onsdagen den 22 April næstkommende, Formiddag Kl. 10 slet, bliver paa denne Byes Raadstue afholdt offentlig Licitation over Optagelsen af en gammel Skjærm ved den søndre Side af Byens Havn, samt Opførelsen af et betydeligt Stykke nyt Bolværk, ligesom og over de dertil fornødne Materialier af Bog og Eeg, hvilket Arbeide i det Hele er i Overslaget ansat til en Sum af 4065 Rbd. 4 Mk. Conditionerne, hvorefter Arbeidet vil blive bortliciteret, saavelsom Overslaget og en Tegning, efter hvilken Arbeidet vil være at udføre, ere henlagte til Eftersyn paa Undertegnedes Kontoir. Umiddelbart efter at bemeldte Licitation over Tømmer arbeidet og Materialierne af Træe er afholdt, foretages Licitation over det dertil fornødne Smedearbeide, ifølge de samme Conditioner. Dette bekjendtgjøres herved til Lysthavendes Efterretning. Assens Auctionskontoir den 24 Marts 1840. Buchwald.
Odense Adresse-Contoirs Efterretninger, 1840-04-08
Efter Aftale med vedkommende Auctions=Directeur agtes Auction afholdt i Føns Præstegaard Tirsdagen den 28 April førstkommende over Meubler og Effecter, Sengklæder og Linned, Kjøkkentøi en ny Egerulle, Avlings= og Hollænderie Redskaber, saasom Vogne, Plove, Harver, en Kornrensemaskine, en ny Skagemaskine, et Haandkjerneværk m.m. Ved Middagstid opbydes et Par smukke Vognhopper. Auctionen begynder Kl. 9 Formiddag.
Odense Adresse-Contoirs Efterretninger, 1840-04-08
Mandagen den 13 April d. A., om Eftermiddagen Kl. 3 slet, afholdes offentlig Licitation i Bøyden Færgegaard over efternævnte Vei- og Steenkistearbeider, at udføre paa Hovedlandeveien ved Bøyden: At udføre Veianlæg paa 1293 1/2 Favne Vei. At opføre 2 Steendæmninger. At forrette Kjørsels- og Haandlangerarbeide til Opførelse af 7 Stkr. Steenkister og 26 Stkr. Overkjørseler. Leverance af 36 Cubikfavne Kampesteen til Paksteen og Bordursteen. Steenhuggerarbeide til Opførselse af 7 Stkr. Steenkister, igjennem Veien og 26 Stkr. Overkjørseler over Veigrøvterne, samt Udkløvning og Tildanning af Steenene i Overfladen i 2 Steendæmninger. De anførte Arbeider blive stillet til Licitation i følgende Afdelinger: 111 Favne Jordarbeide er beregnet til Værdie 125 Rbd. s. Kjørsels og Haandlangerarbeide samt Leverance af 10 Cubikfavne Steen til en Steendæmning, 11 Favne lang, er beregnet til Værdie 9) Ligeledes til 22 Favne Steendæmning, hvortil Leverance af 20 Cubikfavne Kampesteen. At udføre Chausseearbeide paa 116 Favne er beregnet til Værdie 117 Favne dito 15) 201 – dito . dito 12) Leverance af 9 Cubikfavne Kampesteen til Paksteen og Bordursteen. 18) 9 Cubikfavne dito 21) Kjørsels og Haandlangerarbeide til Opførelse af 3 Stkr. Steenkister er beregnet til Værdie dito til 4 Steenkister, 23) Kjørsels og Haandlangerarbeide til 3 Stkr. Overkjørseler er beregnet til Værdie . . dito til 8 Overkjørseler. 25) dito til 8 26) dito til 2. Summa: 3063 Rd. 8 s. Derefter opbydes de anførte Arbeider samlet under Eet.
Odense Adresse-Contoirs Efterretninger, 1840-04-08
Fremdeles stilles til Licitation Steenhuggerarbeidet ved efteranførte Arbeider: Opførelse af 7 Stkr. Steenkister er beregnet til Værdie 126 Rbd. - s. Opførelse af 26 Stkr. Overkjørseler er beregnet til Værdie Steenkløvning og Tildanning af Steenene i Overfladen af 2 Steendæmninger er beregnet til Værdie. Summa, 355 Rbd. 48 s.
Odense Adresse-Contoirs Efterretninger, 1840-04-08
Fra Mandagen den 6 April er Overslag og Licitationsconditioner til de anførte Arbeider til Eftersyn paa Herredskontoiret i Faaborg, hos Gjæstgiveren i Bøyden Færgegaard og hos Undertegnede; hvilket, efter Overeenkomst med vedkommende Auctionsdirecteur, herved bekjendtgjøres. Odense den 30 Marts 1810. Recke, Capitain de Auction over Hovedgaarden Nyvraae.
Odense Adresse-Contoirs Efterretninger, 1840-04-08
Jfølge Ordre fra Directionen for Statsgielden og den synkende Fond, afholdes Torsdagen den 23 April førstkommende, Kl. 10 Formiddag, offentlig Auction paa Tingstedet i NørreSundbye, til Bortsalg af Hovedgaarden Nyvraae i Kjer Herred, Aalborg Amt, med tilliggende Eiendomme. Hartkorn fri Hovedgaardstaxt 29 Tdr. 2 Skpr. 1 Fdkr. 2 1/4 Alb. J Kjøbet følger endeel Besætning og Jnventarium. Det bemærkes, at 1/5 af Kjøbesummen bliver at udbetale i 11 Decbr. Termin 1840, og at det høieste Buds Antagelse beroer paa Statsgjeldsdirektionens nærmere Approbation. Conditionerne ligge iøvrigt fra næstkommende 1 April til Eftersyn i det jydske lollandske Landvæsenskontoir under Rentekammeret, hos Godsinspekteuren Justitsraad Bindesbøll paa Edelsborg pr. Skanderborg, Gjæstgiver Strøm i Odense, Gjæstgiver Petersen i Haderslev, Gjæstgiver Petersen i Aalborg, Forvalter Silkeborg paa Dronninggaard og Forpagter Bodelsen paa Nyvraae, der tillige foreviser Eiendommen.
Odense Adresse-Contoirs Efterretninger, 1840-04-08
Enhver, der maatte have Noget at fordre i Stervboet efter afskediget Lods Lars Nielsen Wikmann, indvarsles inden 12 Uger for mig, som Skifteforvalter i Boet, at anmelde og beviisliggjøre deres Fordringer. Nyborg den 4 April 1840. Bierfreund.
Odense Adresse-Contoirs Efterretninger, 1840-04-08
Enhver, der maatte have Noget at fordre i Stervboerne ef Skipper Rasmus Maale, Dagleier Niels Hansen, 3) Jomfrue Eggerdine Aagesen, indvarsles inden 12 Uger for mig, som Skifteforvalter i disse Boer, at anmelde og beviisliggjøre deres Fordringer. Nyborg den 4 April 1810. Bierfreund.